หุ้นปิดเช้า4ธ.ค.ลบ1.67จุด
SET ช่วงเช้าปิดที่ระดับ 1,331.25 จุด ลดลง 1.67 จุด มูลค่าการซื้อขาย 14,654.06 ล้านบาท
4 ธ.ค. 2555

SET ช่วงเช้าปิดที่ระดับ 1,331.25 จุด ลดลง 1.67 จุด มูลค่าการซื้อขาย 14,654.06 ล้านบาท
นักวิเคราะห์ฯเผยตลาดหุ้นไทยเช้านี้พักตัวหลังขึ้นต่อเนื่องมาหลายวันทำให้นักลงทุนระวังการลงทุนมากขึ้น แต่ตลาดฯยังมีแรงซื้อเข้ามาในลักษณะทยอยซื้อ เพียงแต่วอลุ่มเทรดบางทำให้ไม่มีตัวหนุนให้ตลาดฯขึ้นต่อได้ ส่วนตลาดภูมิภาคเช้านี้ส่วนใหญ่ไปในทางลบ โดยยังรอดูการเจรจาในประเด็นปัญหาหน้าผาการคลัง(Fiscal Cliff)  ในสหรัฐฯ ซึ่งเชื่อสุดท้ายน่าจะเจรจากันได้ บ่ายนี้ตลาดฯคงแกว่งตัวในกรอบ น่าจะอยู่ในลักษณะทรงตัวกับอ่อนลงเล็กน้อย เพราะตลาดฯขึ้นไปหลายวันแล้ว พร้อมให้กรอบแกว่ง 1,315-1,340 จุด
ตลาดหลักทรัพย์ปิดตลาดช่วงเช้าวันนี้ที่ระดับ 1,331.25 จุด ลดลง 1.67 จุด(-0.13%) มูลค่าการซื้อขาย 14,654.06 ล้านบาท 
การซื้อขายหุ้นช่วงเช้าวันนี้ ดัชนีหุ้นไทยแกว่งตัวในแดนลบเป็นส่วนใหญ่ โดยแตะจุดสูงสุดของช่วงเช้าที่ 1,335.19 จุด และแตะจุดต่ำสุดของช่วงเช้าที่ระดับ 1,330.07 จุด
นายธนเดช รังษีธนานนท์ ผู้อำนวยการฝ่ายวิเคราะห์หลักทรัพย์ บล.กรุงศรี กล่าวว่า ตลาดหุ้นไทยเช้านี้เป็นลักษณะของการพักตัวแต่ยังไม่ถึงกับปรับตัวลงทีเดียว เนื่องจากตลาดฯได้ปรับตัวขึ้นอย่างต่อเนื่องในช่วง 6-7 วันทำการที่ผ่านมา โดยเฉพาะในช่วง 2 วันหลังนี้ตลาดฯปรับตัวขึ้นแรง ดังนั้นจึงมีความระมัดระวังมากขึ้น แต่ก็ยังมีแรงซื้อเข้ามาเป็นลักษณะทยอยซื้อ นอกจากนี้วอลุ่มเทรดก็บางลงทำให้ไม่มีตัวสนับสนุนให้ตลาดฯปรับตัวขึ้นต่อได้
แนวโน้มการลงทุนในช่วงบ่ายนี้ นายธนเดช กล่าวว่า ตลาดฯคงจะแกว่งตัวในกรอบ ซึ่งน่าจะอยู่ในลักษณะทรงตัวกับอ่อนตัวลงเล็กน้อยมากกว่า เพราะตลาดฯได้ปรับตัวขึ้นไปหลายวันแล้ว พร้อมให้กรอบการแกว่งไว้ที่ 1,315-1,340 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่                      INTUCH  มูลค่าการซื้อขาย  906.16  ล้านบาท ปิดที่  66.50 บาท เพิ่มขึ้น  0.75 บาท          PTTEP   มูลค่าการซื้อขาย  807.32  ล้านบาท ปิดที่ 156.50 บาท ลดลง   3.00 บาท                      PTT     มูลค่าการซื้อขาย  778.42  ล้านบาท ปิดที่ 326.00 บาท เพิ่มขึ้น  1.00 บาท           ADVANC  มูลค่าการซื้อขาย  710.23  ล้านบาท ปิดที่ 219.00 บาท ลดลง   1.00 บาท                        PTTGC   มูลค่าการซื้อขาย  406.83  ล้านบาท ปิดที่  65.25 บาท ราคาไม่เปลี่ยนแปลง